POROČILO KOMISIJE EVROPSKEMU PARLAMENTU IN SVETU

o izvajanju prenosa pooblastil na Komisijo za sprejemanje izvedbenih aktov v skladu s členom 112a Direktive 2009/65/ES z dne 13. julija 2009

1. Uvod

Z Direktivo 2009/65/ES Evropskega parlamenta in Sveta z dne 13. julija 2009 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) so se na Komisijo prenesla prenesena pooblastila za sprejemanje delegiranih aktov iz členov12, 14, 23, 33, 43, 51, 60, 61, 62, 64, 75, 78, 81, 95 in 111 navedene direktive. Ta pooblastila so se prenesla na Komisijo za obdobje 4 let od 4. januarja 2011, torej do 4. januarja 2015.



2. Pravna podlaga za poročilo

V skladu s členom 112a Direktive 2014/91/EU je morala Komisija pripraviti poročilo o teh prenesenih pooblastilih najkasneje 6 mesecev pred koncem 4-letnega obdobja, torej pred 4. julijem 2014.



3. Izvajanje prenosa pooblastila

Komisija je pooblastila izvedla s štirimi izvedbenimi akti, sprejetimi 1. julija 2010:

 Uredba Komisije (EU) št. 583/2010 z dne 1. julija 2010 o izvajanju Direktive 2009/65/ES Evropskega parlamenta in Sveta v zvezi s ključnimi podatki za vlagatelje in pogoji, ki jih je treba izpolniti pri posredovanju ključnih podatkov za vlagatelje ali prospekta na trajnem nosilcu podatkov, ki ni papir, ali na spletni strani



 Uredba Komisije (EU) št. 584/2010 z dne 1. julija 2010 o izvajanju Direktive 2009/65/ES Evropskega parlamenta in Sveta v zvezi z obliko in vsebino standardnega uradnega obvestila in potrdila KNPVP, uporabo elektronske komunikacije med pristojnimi organi za namene obveščanja in postopki za preverjanje na kraju samem ali preiskavo ter izmenjavo informacij med pristojnimi organi

 Direktiva Komisije 2010/42/EU z dne 1. julija 2010 o izvajanju Direktive 2009/65/ES Evropskega parlamenta in Sveta glede nekaterih določb o združitvah skladov, centralno-napajalnih strukturah in postopku priglasitve



 Direktiva Komisije št. 2010/43/EU z dne 1. julija 2010 o izvajanju Direktive 2009/65/ES Evropskega parlamenta in Sveta o organizacijskih zahtevah, navzkrižjih interesov, poslovanju, obvladovanju tveganja ter vsebini sporazuma med depozitarjem in družbo za upravljanje



Spodnja preglednica prikazuje, kateri akti vsebujejo izvedbene ukrepe, sprejete v okviru posameznih pooblastil:

Pooblastila v Direktivi 2009/65/EU Izvedbeni akt; Člen Člen 12 Izveden v poglavjih 2 in 3, členih 4 do 21 Direktive 2010/43/EU. Člen 14 Izveden v poglavjih 2, 3 in 4, členih 4 do 29 Direktive 2010/43/EU. Člen 23 Izveden v poglavju 5, členih 30 do 37 Direktive 2010/43/EU. Člen 33 Izveden v poglavju 5, členih 30 do 37 Direktive 2010/43/EU. Člen 43 Izveden v poglavju 2, členih 3 do 7 Direktive 2010/42/EU. Člen 51 Izveden v poglavju 6, členih 38 do 45 Direktive 2010/43/EU. Člen 60 Izveden v poglavju 3, členih 8 do 23 in 25 do 28 Direktive 2010/42/EU. Člen 61 Izveden v poglavju 3, členih 24 in 26 Direktive 2010/42/EU. Člen 62 Izveden v poglavju 3, členu 27 Direktive 2010/42/EU. Člen 64 Izveden v poglavju 3, členu 29 Direktive 2010/42/EU. Člen 75 Izveden v Uredbi (EU) št.°583/2010. Člen 78 Izveden v Uredbi (EU) št.°583/2010. Člen 81 Izveden v Uredbi (EU) št.°583/2010. Člen 95 Izveden v poglavju 4, členih 30 do 33 Direktive 2010/42/EU. Člen 111 Se ne izvaja, saj gre za neobvezni člen, ki obravnava možne tehnične spremembe Direktive.



4. Sklepna ugotovitev